पाएं अपने शहर की ताज़ा ख़बरें और फ्री ई-पेपरडाउनलोड करें
ऑक्सीजन की कमी वाले मरीजों की बढ़ती संख्या और ऑक्सीजन बेड की कमी होने पर कई मरीजों को ऑक्सीजन उपलब्ध नहीं होने की स्थिति पर विधायक रामलाल मीणा जिला चिकित्सालय पहुंचे। उन्होंने ऑक्सीजन प्लांट और सिलेंडर के जरिए पाइप लाइन से वार्डों में पहुंचने वाली यूनिट का निरीक्षण किया।
कांग्रेस जिला प्रवक्ता मोहित भावसार ने बताया कि वर्तमान में 30 बैड ऑक्सीजन प्लांट से और 105 बैड सिलेंडर से चल रहे हैं। मरीजाें को भविष्य में खतरा नहीं हो, इसके लिए विधायक रामलाल मीणा ने प्रमुख चिकित्सा अधिकारी डॉ. ओपी दायमा और ऑक्सीजन प्लांट इंजीनियर जगदीश को 500 रेग्युलेटर की व्यवस्था करने के निर्देश दिए, जिससे सिलेंडर से ही सीधे मरीज को कहीं भी ऑक्सीजन उपलब्ध हो सके।
साथ ही 10-10 सिलेंडर की एक यूनिट और लगाने के निर्देश दिए, जिससे 70 बैड और भविष्य में चल सकें। इसके अलावा एक ऑक्सीजन प्लांट और लगाने के निर्देश दिए जिससे 50 बैड सीधे प्लांट से अतिरिक्त चल सकें।
निरीक्षण के दौरान विधायक की जानकारी में आया कि इस महामारी के फैलने से प्लांट व रेग्युलेटर की कमी है। इस पर विधायक ने इंजीनियर को पाबंद किया कि जल्दी से जल्दी इनकी व्यवस्था की जाए, जिससे मरीजों को बचाया जा सके। विधायक ने बताया कि शीघ्र ही 130 से बढ़ाकर 250 बैड ऑक्सीजन करने की तैयारी ज़ोरों पर है। उन्होंने आमजन से सावधानी बरतने, जिस किसी को शुरुआती लक्षण दिखे तो तुरंत चिकित्सा टीम से राय व दवाई लेने, भीड़ वाले क्षेत्र में नहीं जाने की बात कही।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn